《送陈君子之四明》
宋代·龚宗元

短亭祖帐接平川，柳拂回波击画船。
渐向落晖分绣袖，忍听离曲怨鵾弦。
云连稽岭应怀古，路近花源好访仙。
那更凭高望天际，江堤烟重草绵绵。

作者简介：宋苏州昆山人，字会之。龚识子。仁宗天圣五年进士。授句容令，擿伏发奸如神。仕终都官员外郎。与程适、陈之奇齐名，吴人称三老。有《武丘居士遗稿》。